Document ID: /roh_data/filtered/fineweb-2-filterrobots_roh.jsonl.gz/46547

Dapi l'onn 2000 è Gian-Franco Kasper stà commember en l'IOC. Davent dad immediat è el commember d’onur senza dretg da vuschar. Pir avant paucs mais – aveva la Federaziun internaziunala da skis FIS reelegì Kasper per la sisavla giada sco president.
IOC cun plirs Svizzers
Al gremi dal Comité olimpic internaziunal fan actualmain part trais Svizzers: Patrick Baumann (secretari general dals ballabasketists), René Fasel (president da l'Associaziun mundiala dal hockey sin glatsch) e Denis Oswald (anteriur president dals rembladers).
Senza duas grondas federaziuns
Vinavant nagin sez en il Comité olimpic internaziunal han il president da la FIFA, Gianni Infantino, ed il schef da l'atletica leva, Sebastian Coe. Ils top-funcziunaris eran quasi automaticamain commembers da l'IOC, avant ch'igl ha cumenzà tar las duas federaziuns mundialas dal ballape e da l'atletica leva cun scandals da corrupziun e da doping.
RR novitads 20:00